Mnangagwa: Lingazihluphi Malunga eZANU PF Politiburo
Umongameli Emmwerson Mnangagwa Ukhuthaza amalunga edale lePolitburo ukuthi angazihluphi ngezinto ezinenginengi kodwa asebenzele ukuthuthukisa umhlangano
HARARE — UMongameli Emmerson Mnangagwa ongunobhala omkhulu weZanu Pf uthembise abangene umhlangano wedale laphezulu laleli bandla ele Politburo, lele Central Committee, ukuba kuzomele baqhube umsebenzi baphutshise isikhathi sabo sokusebenza esabekwayo. Wawakhuthaza ukuthi ehlukane lokuzidla izibindi azinikele ukusebenzela umhlangano. Lokhu ngokunye kokuvezwe yisikhulumeli sebandla le Zanu Pf, uMnumzana Simon Khaya Moyo, ekhupheleni komhlangano we Politburo esekhulumisana lentathelizindaba ezethulela okuxoxisanwe ngakho. Intathelizindaba zimangaliswe yikuncipha kwesikhathi esithethweyo, ukungena lumhlangano obukhokhelwa nguMnangagwa ngokwakhe, okuyinto entsha nxa kuqathaniswa lalapho isakhokhelwa ngumnumzana Robert Mugabe. U Moyo uthi umphathintambo wezokulima, uRetired Air Marshal Phiri utshele lumhlangano ukuba ilizwe lilomumbu owenela kuze kuyefika isivuno somnyaka ozayo. Okunye okwethulwe kulomhlangano, uMoyo uthe ngumbiko owethulwe ngunobhala wezemithetho uMnumzana Patrick Chinamasa, oveze ukuba sezibonakala izithelo zenguquko yenkokheli entsha elizweni. Omunye wabalwa impi yenkululeko, uNkosazana Beauty Hlatshwayo, uthi ujabuliswa yinkulumo ephezu kokwethulwe kuphathelane lohlangothi lwezokulima elizweni. “Indaba yamasimu kumele bayi addresse yona leya, ngoba kulabantu abalamasimu 30 engu 1. Every Zimbabwean has got a right ukuthi babelensimu, nxa efuna, nxa ekwanisa,” kutsho uHlatshwayo. Uphinde wabonga inkokheli eyaqhuba uhlelo lwe Command Agriculture, ukuba isize kakhulu ekuthini ilizwe lithole isivuno esihle. Babikwa befika phose inkulungwane eziyisitshiyagalombili ( 7 874 ) abakhangelelwe ukuzangena lumhlangano. Abedlula kancane inkulungwane ezinhlanu ( 5 295 ) bakhona kuyinkokheli yebandla evela ezigabeni zonke zelizwe okugoqela amalunga eCentral Committee.